Aalborg Stiftstidende, 1838-07-28
Vi kunne ved venskabelig Meddelelse fra Hr. Prof. Ursin gjøre vore Læsere deelagtige i nogle bemærkninger over Dampskibsfarten, med Hensyn til hvad der kunde ønskes i Danmark, hvilke han meddeelte i sin i Torsdags holdte Forelæsning, og som vistnok saameget snarere ville have en, vi haabe ei ufrugtbar, Jnteresse, da de nævne Aalborg som det Sted, der fornemmeligen burde have Dampskibsfart deels til Hovedstaden, deels til Norge. J mindre Grad end Sverrige, og i langt mindre Grad end synes fornødent, anvender Danmark, skjøndt Sørige, Dampskibet. Det savnes i dets Orlogsmarine. Det bruges kun sparsomt og er først seent anvendt i dets Postvæsen. Ogsaa synes først nu privat Entreprise, paa en nogenlunde udstrakt Maade, at ville kaste sig, vi ønske med Held, paa det for Landet vigtige Foretagende, ved Dampskibe at tilveiebringe Forbindelser mellem de forskjellige Provindser. Dog for nærværende Tid staaer Kjøbenhavn kun i en middelbar Forbindelse med Jylland, formedelst Færge=Dampbaaden mellem Kallundborg og Aarhuus, og, opfyldes saaledes endog de Fordringer, der kunne gjøres, hvad Søtransporten angaaer af Postsager, Breve og Personer, undtagen forsaavidt et kraftigere Dampskib kunde ønskes til denne Færgefart, saa savnes dog for Varer, som kræve en hurtig og bestemt Transport, en Dampskibs-Forbindelse mellem Hovedstaden og Jyllands Stæder. Vi nævne kun een saadan Linie, fra Kjøbenhavn, forbi Helsingøer, til Hals, op til Aalborg. Veien fra Helsingøer til Hals er kun 28 Miil, tilendebringes altsaa af et godt Dampskib i omtrent 12 Timer, i mindre gunstigt Veir i 16 Timer 3: en Sommerdag, og altsaa ville Passagerer, ved tidligt om Morgenen at udgaae fra Helsingøer, kunne vente om Aftenen endnu at være i Jylland. Frederikshavn, af langt større Betydning nu, end tør, bør atter optage den Paketfart, som var der imellem og Norge; men hertil kræves ogsaa en Dampbaad, samme eller en anden, som vil anvendes mellem Hovedstaden og Aalborg, som vistnok, især hvis tillige en Dampskibsfart bringes istand langs Jyllands Østkyst, eller Landtransporten forbedres, vil afbenyttes af mange norske Reisende, der nu ad en kostbar Omvei, over Kjøbenhavn, naae Hertugdommerne og Hamburg. Saaledes vilde vedligeholdes og udvides en Forbindelse mellem to, om ogsaa ved Regjering adskilte, dog ved Sprog og Fortidens Minder, ligesom ved Handel, forenede Folk. Vi vide vel, at til saadanne Dampfarter, ligesom til en tværs over Kattegattet til Gothenborg, kræves Skibe, drevne af kraftige Maskiner, er mindre end 60 til 80 Hestes Kraft, at altsaa det første Udlæg især vil blive betydeligt; men, ligesaa vel som i Sverrige det ene Jnteressentskab har dannet sig efter det andet, og saaledes Capitaler ere tilveiebragte, som den Enkelte ikke har kunne eller villet stille til Raadighed, ville ogsaa i Danmark findes de fornødne Summer, naar sand Jnteresse, grundet paa nøiagtig og fordomsfri Undersøgelse af det Fordeelagtige, først vækkes. Med langt mindre Fartøier fra 6 til 10 Hestes Kraft, Dampslupper, som de kaldes i Sverrig, og som have den Fordeel at være kun lidet dybtgaaende, ville flere af vore Fjorde kunne befares. De ville skaffe en hurtig Forbindelse mellem Stæderne, beliggende ved samme, tjene som Færgefartøier, i Vindstille kunne slæbe de sædvanlige Lastdragere og Provindsfartøier, som nu blive liggende i Dage og Uger, til deres Bestemmelses-Sted.